Kabupaten Padang Lawas

Kabupaten Padang Lawas adolah kabupaten di Provinsi Sumatera Utara, Indonesia. Kabupaten ko adolah hasia pamekaran dari Kabupaten Tapanuli Selatan. Kabupaten iko resmi batagak sajak diundangkannyo Undang-Undang Republik Indonesia Nomor: 38 Tahun 2007, tapeknyo pado tanggal 10 Agustus 2007, basamoan jo dibantuaknyo Kabupaten Padang Lawas Utara, manyusua RUU nan disatujui pado 17 Juli 2007. Ibu kota kabupaten iko adolah Sibuhuan.

Geografi

Bateh wilayah

Topologi jo klimatologi 
Sacaro umum Kabupaten Padang Lawas mampunyoi iklim tropis jo suhu rato-rato antaro 14-36 °C. Manuruik katinggian wilayahnyo, Kabupaten Padang Lawas barado pado katinggian 915 m di ateh pamukaan lauik. Pado taun 2007, Kabupaten Padang Lawas mampunyoi rato-rato curah ujan 167 mm/bulan. Pado taun 2015, rato-rato curah ujannyo 234 mm/bulan jo jumlah ujan 18 mm/ari. Samantaro panyinaran matoari rato-rati 33%/taun.

Pamarintahan

Daftar Bupati

Dewan Perwakilan

Kecamatan

Panduduak 
Panduduak Kabupaten Padang Lawas manuruik hasia Sensus Panduduak Taun 2020 mancapai 261.011 jiwa. Samantaro kapadatan panduduak di kabupaten iko pado taun nan samo mancapai 67 jiwa/km2 jo rato-rato rumah tanggo sabanyak 4 urang. Kecamatan jo kapadatan panduduak paliang padek ado di Kecamatan Barumun nan mancapai 327 jiwa/km2, sadangkan kecamatan nan paliang langang ado di Kecamatan Sosopan nan mancapai 24 jiwa/km2.

Panduduak asali Kabupaten Padang Lawas adolah urang Mandailing jo Angkola. Urang Mandailing banyak di bagian selatan, sadangkan urang Angkola banyak mauni bagian utara. Kaduo etnik iko mampunyoi adat, budaya, sarato bahaso nan ampia sarupo sainggo babarapo literatur manyabuiknyo sabagai Angkola Mandailing. Kaduo etnis iko mayoritasnyo maanuik agamo Islam. 

Salain Islam (94,98%), ado juo agamo lain nan dianuik urang Padang Lawas. Protestan (4,78%), Katolik (0,17%), dan lainnyo (0,07 %). Populasi panduduak nan baragamo Protestan paliang banyak di Kecamatan Huristak nan mancapai 31,92% populasi di kecamatan tasabuik.

Pariwisata

Tampek wisata alam jo budaya 
Kabupaten Padang Lawas mampunyoi banyak tampek wisata, baiak babantuak wisata alam atau budaya. Potensi-potensi wisata iko alun baitu dikalola dek pamarintah satampek. Barikuik tampek-tampek wisata nan ado di Kabupaten Padang Lawas:

 Pamandian Aek Siraisan di Siraisan, Kecamatan Ulu Barumun
 Pamandian Aek Milas di Paringgonan, Kecamatan Ulu Barumun
 Makam Oppu Parmata Sapihak di Desa Binabo, Kecamatan Barumun Baru
 Danau Gayambang di Ujung Batu, Kecamatan Sosa
 Candi Sipamutung di Desa Siparau, Kecamatan Barumun Tengah
 Candi Tandihat di Desa Tandihat, Kecamatan Barumun Tengah
 Candi Sangkilon di Desa Sangkilon, Kecamatan Lubuk Barumun
 Ngalau Liang Namuap, Desa Prapat Kecamatan Ulu Sosa
 Pamandian Aek Hapung, Desa Hapung, Kecamatan Ulu Sosa
Sarasah Sampuran, Kecamatan Lubu Sutam
Candi Pinarik, Kecamatan Lubu Sutam
Bagas Godang, Kecamatan Barumun

Arkeologi 
Situs arkeologi Padang Lawas marupokan kompleks arkeologi nan taseba di Kabupaten Padang Lawas jo Kabupaten Padang Lawas Utara. Sacaro kasadoalahannyo ado 26 situs nan maliputi daerah sakitar 1.500 km². Kompleks situs nan tamasuak di Kabuapten Padang Lawas talatak di Kecamatan Barumun, Kecamatan Barumun Tengah, jo Kecamatan Sosopan.

Rujuakan

Pautan lua

Padang Lawas
WikiSumatra